Almonacid del Marquesado

Almonacid del Marquesado [almonazId del markesAdo] estas municipo de Hispanio, en la Provinco Kvenko, regiono de Kastilio-Manĉo.

 Loĝantoj 
La loĝanto nomiĝas almonacideño aŭ fipopulare gangorro. La censita loĝantaro en 2013 estis de 455 loĝantoj kaj la denseco estas de 9,62 loĝ/km².

 Situo 
Almonacid del Marquesado estas situanta en la orienta parto de Kastilio-Manĉo en la nordo de la komarko aŭ distrikto Kvenka Manĉo en la okcidenta parto de la Provinco Kvenko, je averaĝa altitudo de 892 m (maksimume je 946 m kaj minimume ĉe 790 m; je 70 km el Kvenko, provinca ĉefurbo, kaj je 115 km el Madrido, ŝtata ĉefurbo. La areo de ties teritorio estas de 47,3 km². La geografiaj koordinatoj estas 39°49′24″N 2°46′1″O.

Ĝi estas je ses kilometroj de Puebla de Almenara kaj je sep de Villarejo de Fuentes kaj El Hito. Proksime estas la ruinoj de la romia urbo Segóbriga, kaj je 11 km laŭ la regiona ŝoseo CM-3009 de (Saelices - San Clemente), estas la nacia ŝoseo Aŭtovojo de Levanto Madrido-Valencio.

 Historio 
Troviĝis en la areo restoj de la Bronzepoko. Dum la Romia Imperio la areo dependis de la urbo Segobrigo, kun nomo antaŭromia.
La nomo Almonacid estas de araba deveno nome de la termino Al-Monaster, kiu signifas "La Monaĥejo".

Ekde la Hispana transiro al la demokratio la urbestro estis de dekstraj partioj ĝis 2003 kiam komencis estis de la socialisma partio PSOE.

 Ekonomio 
Agrikulturo kaj brutobredado tradicie. Servoj kaj loĝejoj.

 Religiaj festivaloj 

 Festivaloj omaĝe al San Blas: La Endiablada, kun la famaj diabloj, kiuj portas grandajn bovsonorilojn pendantajn de la dorso, kaj la Virgen de la Candelaria, estis deklaritaj de nacia turisma intereso.
 Festivaloj en la lasta semajnfino de aŭgusto: nomita Aŭgusta Foiro, de ĵaŭdo ĝis dimanĉo (la lasta de aŭgusto).

Prenante la Sanktan Kriston de Mirakloj en procesio, kun ĝia nigra koloro.

 Notoj 

 Vidu ankaŭ 
 Municipoj de Provinco Kvenko

Kategorio:Kastilio-Manĉo
Kategorio:Municipoj de Provinco Kvenko
Kategorio:Provinco Kvenko